V primeru izbruha požara na plinski napeljavi ali plinskih napravah je potrebno: zapreti dovod plina na glavni plinski požarni pipi, ki je nameščena na mestu vstopa plinskega priključka v objekt ali v neposredni bližini; pričeti z gašenjem; hladiti rezervoar za UNP, če je ta izpostavljen vročini; poklicati gasilce na 112. Zaporni elementi s katerimi lahko prekinemo dotok plina so: glavna plinska požarna pipa (nameščena je pred vstopom napeljave v objekt); plinske zaporne pipe, ki so nameščene pred samimi plinskimi napravami. Požarna varnost mora biti ves čas zagotavljana v skladu z Zakonom o varstvu pred požarom Ur.l.RS 03/07 in podzakonskimi akti. Lokalni požar gasimo z gasilniki na prah ABC, instalacijo in rezervoar pa hladimo z večjo količino vode, ki ima predvsem hladilni učinek. Na mestu, kjer je požar nastal je potrebno nemudoma zamenjati tesnila in izvesti tlačni in tesnostni preizkus, hkrati pa tudi pregledati celotno inštalacijo in po potrebi zamenjati plinsko opremo.